cyanic-selkie/wikianc huggingface dataset:
Berkshire Hathaway
Pārskats
Uzņēmuma priekštece ir 1839. gadā Rodailendā dibinātā tekstilkompānija Valley Falls Company. 1929. gadā tā apvienojās ar citu tekstilkompāniju - Berkshire Fine Spinning Associates, 1955. gadā — ar tekstilkompāniju Hathaway Manufacturing Company, nodibinot Berkshire Hathaway. No 1962. gada Vorens Bafets sāka uzpirkt kompānijas akcijas un drīz tā nonāca Bafeta kontrolē. No 1967. gada Bafets pievērsās apdrošināšanas biznesam. 1985. gadā tika aizvērta pēdējā tekstilrūpnīca.
Laika gaitā Berkshire Hathaway nokļuva ievērojams daudzums citu uzņēmumu, tostarp:
Frīdrihs Olbrihts
Frīdrihs Olbrihts (de, dzimis, miris ) bija vācu ģenerālis, 20. jūlija puča dalībnieks.
Dzimis Saksijas pilsētā Leisnigā. Militārā dienestā kopš 1907. gada. Piedalījies Pirmajā pasaules karā. Pēc kara dienēja reihsvērā, atbalstīja Veimāras republiku. No 1938. gada — divīzijas konadieris Kemnicā. Komandēja divīziju Polijas kampaņas laikā, par ko apbalvots ar Dzelzs krusta Bruņinieka krustu.
HK Rīga
HK "Rīga" ir 2010. gadā dibināts profesionāls hokeja klubs, kas bāzēts Rīgā, Latvijā un spēlē Jaunatnes hokeja līgā (MHL). Klubs ir Kontinentālās hokeja līgas (KHL) kluba Rīgas "Dinamo" jauniešu (ne vecāki par 21 gadu vecumu) fārmklubs.
Vēsture
Pirmās MHL sezonas izskaņā (2010. gada martā) tika rīkots MHL līgas kvalifikācijas turnīrs, lai pārbaudītu iespējamo līgas jaunpienācēju līmeni un pārliecinātos, ka tas krasi neatšķiras no līgā jau spēlējošajām komandām. Potenciālo kandidātu vidū bija arī Rīgas "Dinamo" jauniešu komanda, kura šajā turnīrā startēja kā SK "Rīga". SK "Rīga" sastāvs tika bāzēts uz SK "Rīga/Profs 18" komandas sastāva (tā brīža Latvijas U18 izlases bāzes komanda), kuram pievienojās vairāki jaunie, tā brīža Rīgas "Dinamo" fārmkluba ("Dinamo/Juniors") spēlētāji, kā arī Kristers Gudļevskis no "Ozolnieki/Juniors" komandas. Kā komandas galvenais treneris tika norīkots Leonīds Tambijevs, kurš uz to brīdi bija SK "Rīga/Profs 18" galvenais treneris, viņa palīgi bija Aigars Cipruss un Andrejs Banada.
Pierādot uz citu klubu fona, ka SK "Rīga" komanda var konkurēt ar pārējiem kā vienlīdzīgs, tika apstiprināta jaunas Latvijas hokeja komandas izveidošana pēc "Dinamo/Juniors" un SK "Rīga/Profs 18" tekošās (2009./2010. gada) sezonas beigām. Sakarā ar MHL līgas spēlētāju vecuma ierobežojumu (ne vecāki par 21 gadu), jaunais klubs tika veidots uz SK "Rīga/Profs 18" komandas bāzes, jo šajā komandā tika koncentrēti Latvijas U18 izlases spēlētāji, kā arī tika saglabāti šā kluba abi tā brīža treneri - Leonīds Tambijevs (galvenais treneris) un Andrejs Banada. Komandas kandidātu sarakstam attiecīgi pievienojās "Dinamo/Juniors" atbilstošā vecuma spēlētāji un citi uz to brīdi pieejamie kandidāti, kā arī treneru kolektīvam pievienojās Aigars Cipruss no "Dinamo/Juniors" (pildija komandas menedžera pienākumus), savukārt "Dinamo/Juniors" tā brīža treneris Juris Opuļskis tika iecelts par jaunā kluba menedžeri.
Beidzis pastāvēt Rīgas "Dinamo" fārmklubs "Dinamo/Juniors", HK "Rīga" tika dibināts kā Rīgas "Dinamo" jauniešu fārmklubs, bet sadarbību, ar fārmklubam līdzīgām saistībām, noslēdza ar FHK "Liepājas Metalurgs".
HK "Rīga" savu dalību MHL līgā uzsāka ar 2010/2011. gada sezonu, pirmo oficiālo spēli tajā aizvadot 05.09.2010, savās mājās (Arēnā Rīga) uzvarot "SKA 1946" (Sanktpēterburga) ar rezultātu 4:2, kas, protams, bija arī pirmā kluba uzvara līgā. Pirmos vārtus, jaunās komandas vēsturē, līgā guva Raimonds Vilkoits, spēles pirmajā periodā (tīrais spēles laiks 13:39), asistējot Jurim Upītim. Pirmie vārti tika ielaisti tās pašas spēles otrajā periodā (tīrais spēles laiks 28:05), kurus guva Alberts Konozovs, asistējot Nikitam Točickijam. HK "Rīga" vārtus tobrīd sargāja Kristers Gudļevskis. Savukārt pirmo zaudējumu MHL līgā HK "Rīga" piedzīvoja 14.09.2010, spēlējot pret "Loko" (Jaroslavļa) pirmajā izbraukuma spēlē ar rezultātu 1:3. Pirmā "sausā" uzvara (kad netika zaudēti vārti pretinieku komandai) tika aizvadīa 10.09.2010, spēlējot mājās (Arēnā Rīga) pret "Serebryanye Lvy" (Sanktpēterburga) un uzvarot to ar rezultātu 4:0, vārtus HK "Rīga" sargāja Kristers Gudļevskis. Bet pirmais "sausais" zaudējums (kad netika gūti vārti HK "Rīga" izpildījumā) piedzīvots 10.10.2010, spēlējot mājās (Arēnā Rīga) pret JHK "Himik" (Voskresenska) un zaudējot ar rezultātu 0:1, vārtus HK "Rīga" sargāja Kristers Gudļevskis.
HK Dinamo Juniors
HK Dinamo Juniors bija profesionāls hokeja klubs no Rīgas, Latvijā. Klubs tika dibināts 2009. gadā kā Rīgas "Dinamo" fārmklubs, tas aizvadīja 2009. - 2010. gada sezonu Latvijas hokeja līgā un Baltkrievijas hokeja līgā. Pēc šīs sezonas klubs apvienojās ar SK "Rīga/Profs 18" un izveidoja HK Rīga, kas spēlēja Krievijas Jaunatnes hokeja līgā (MHL), tikmēr Latvijas čempionātā turpināja spēlēt kā HK Juniors Rīga.
Apollo
Apollo (no la "Apolons") var būt:
Tankete
Tankete ir neliels bruņots kāpurķēžu transporta līdzeklis. Pirmās tanketes tika izstrādātas 1920. gadu vidū, un tās izmantoja arī Otrā pasaules kara sākumā.
Tanketes atšķiras no tankiem galvenokārt ar masu, kas nepārsniedz četras tonnas, un tām nav rotējošs tornis. Stratēģiski tankešu galvenais uzdevums bija izlūkošana. Apkalpe sastāvēja no viena līdz diviem cilvēkiem. Tās bija bruņotas ar vienu vai diviem ložmetējiem, retāk ar 20 mm lielgabalu.
Tā kā tanketēm bija plānas bruņas, tad tās nekļuva sevišķi populāras.
Dziedzeris
Dziedzeris (la) ir orgāns, kas izstrādā un izdala (sekretē) dažādas īpašas vielas. Dziedzerus iedala iekšējās sekrēcijas jeb endokrīnajos dziedzeros un ārējās sekrēcijas jeb eksokrīnajos dziedzeros. Iekšējās sekrēcijas dziedzeri galvenokārt izstrādā hormonus un dažādus fermentus, bet ārējās sekrēcijas dziedzeri — dažādas vielas, kas tiek izvadītas uz āru. Dziedzerus veido dziedzerepitēlijs, tas veic sekretoro funkciju un ir speciāls epitēlijaudu paveids. Dziedzerpitēlijs sastāv no īpašām šūnām glandulocītiem.
Pēc sekrēcijas vietas
Ja sekrēts nokļūst uz ķermeņa ārējās virsmas vai kāda orgāna dobumā, to sauc par ārējo sekrēciju. Turpretī, ja sekrēts nokļūst iekšējā vidē (asinīs, limfā, smadzeņu šķidrumā), tad tā ir iekšējā jeb endokrīnā sekrēcija. Iekšējās sekrēcijas jeb endokrīnos daudzšūnu dziedzerus veido šūnu grupas, starp kurām zarojas asins kapilāri. To sekrēts jeb inkrēts izdalās no šūnām tieši asinīs. Inkrēta darbīgo daļu sauc par hormonu. Hormoni izplatās ar asinīm un iedarbojas uz īpašām mērķšūnām, kuru plazmatiskajā membrānā ir attiecīgā hormona receptori. Hormoni ietekmē organisma augšanu, attīstību, vielmaiņu, asinsrites sistēmas orgānus, nervu sistēmas, dzimumorgānu un citu sistēmu darbību.
Pēc sekrēta ķīmiskā sastāva
Eksokrīnos glandulocītus iedala serocītos un mukocītos. Attiecīgi reizēm izšķir serozus un mukozus dziedzerus, pēc tā kāds šūnu tips ir visvairāk sastopams. Serocītu sekrēts ir bagāts ar fermentiem. Savukārt mukocīti sintezē glikoproteīnus, kas vāji krāsojas ar histoloģiskajām preparātu krāsām — hematoksilīnu un eozīnu (visbiežāk izmantotajām krāsvielām). Tādēļ pēc krāsošanas šo šūnu apikālais pols atgādina ziepju putas. Mukocītu kodols ir saplacināts un atrodas šūnas pamatnē. Pēc izdalīšanās no mukocīta glikoproteīni, saistot ūdens molekulas, pārveidojas gļotās. Iedala arī pēc sekrēcijas tipa: merokrīnie, apokrīnie un holokrīnie sekrēcijas tipi.
Pēc izvadiem
Ārējās sekrēcijas daudzšūnu dziedzeriem ir izvads un sekrēcijas daļa''. ''Ja dziedzera sekretorā daļa (acīns), kas sastāv no glandulocītiem, ir tālu no orgāna virsmas, to savieno ar segepitēliju vai nu nezaroti (vienkāršie dziedzeri), vai zaroti izvadi (saliktie dziedzeri). Ja viens izvads kalpo vairākām sekretorām daļām, tādu dziedzeri sauc arī par zarotu.
Pēc formas
Sekretorās daļas formu tad arī izmanto ekstraepiteliālā dziedzera aprakstam. Ja sekretorās daļas forma ir līdzīga ieapaļam maisiņam, dziedzeri raksturo kā alveolāro dziedzeri. Par tubulāriem sauc dziedzerus, kuru sekretorā daļa atgādina aklu caurulīti. Jaukts jeb tuboalveolārs ir, ja abi veidi sastopami.
MTV Latvija
MTV Latvija bija mūzikas kanāla MTV reģionālais kanāls, kurš piederēja MTV Networks Baltic un ietilpa MTV Baltic projektā, līdzās ar MTV Eesti un MTV Lietuva. Visi trīs kanāli savu darbu sākā vienlaicīgi — 2006. gada 4. septembrī plkst. 22:00. Pirmais videoklips, kas tika rādīts, bija Justice vs. Simian — We Are Your Friends. 2009. gada februārī, saistībā ar zaudējumiem, MTV Latvija apvienojās ar MTV Lietuva, Potenciāli MTV Latvija varēja redzēt nedaudz vairāk nekā 300 000 mājsaimniecībās un sabiedriskās vietās visā Latvijā kabeļoperatoru tīklos, ciparu televīzijā un arī Viasat platformā. Par MTV Latvija sejām kļuva vīdžeji Žanete Skarule un Miks Ozoliņš, kuri vadīja tādas programmas kā MTV Supermercado, Baltic Top 20, Dance Floor Chart un European Top 20.
Apraksts
MTV Latvija darbību uzsāka 2006. gada 4. septembrī un 24 stundas diennaktī raidīja pasaules populāro mūziku, raidījumus ar latviešu subtitriem, kā arī dažus Latvijā veidotus raidījumus, kā Wishlist un Supermercado. Katru nedēļu tiek apkopots arī kopējais Baltijas valstu mūzikas tops ar nosaukumu Baltic Top 20.
2007. gada 19. augustā ar vērienīgu koncertu Daugavas krastmalā tika svinēta televīzijas kanāla "MTV Latvija" viena gada jubileja. Dzimšanas dienas pasākumā kā īpašie viesi piedalījās grupa no Hamburgas Digitalis, kas Rīga ieradās savas pasaules turnejas laikā. Pasākumā piedalījās arī tādi latviešu mākslinieki kā grupa Cosmos, Melo M un Double Faced Eels. Lietuvu pārstāvēs G&G Sindikatas, Skamp un Mantas, bet Igauniju — No Big Silence, Vanilla Ninja un The Bedwetters. Koncerts telekanāla ēterā tika demonstrēts 23. augustā.
Vīdžeji
Par MTV Latvija sejām kļuva vīdžeji Žanete Skarule un Miks Ozoliņš, kuri vadīja tādus raidījumus kā MTV Supermercado, Baltic Top 20, Dance Floor Chart un European Top 20. Divus mēnešus MTV visā Baltijā meklēja savas nākamās zvaigznes, Latvijā šim konkursam pieteicās 2206 pretendentu, bet tikai 12 no tiem izturēja pirmās divas atlases kārtas Rīgā un iekļuva The VJ Search finālā, kas norisinājās Viļņā. Pirmajās atlases kārtās katram dalībniekam bija tikai pāris minūtes laika, lai pārliecinātu atlases komisiju, ka tieši viņš ir tas, ko MTV meklē. The VJ Search fināla dalībniekiem jau bija krietni vairāk laika, lai parādītu sevi atlases komisijai un labāk iejustos vīdžeja pienākumos.
MTV Latvija raidījumi
Baltish — Lietuvā ražots melnā humora šovs, kura pieci galvenie personāži iedomājušies sevi par nopietnu kriminālu grupējumu esam. Visi bandas, ja to tā var nosaukt, dalībnieki runā angļu valodā ar dialektu, kas tiek dēvēts par Baltish. Jautrs šovs, kura autori ir melnā humora duets - Algis Ramanausks un Rims Šapausks.
MTV Baltijas Top 20 bija tops, kurā atspoguļojas Baltijas mūzikas mīļu gaume, Baltijas Top 20 tika iekļautas gan ārzemju, gan vietējo izpildītāju dziesmas, par kurām balsoja MTV skatītāji visās trīs Baltijas valstīs. "MTV Baltijas Top 20" veidoja paši skatītāji — Latvijas, Lietuvas un Igaunijas mūzikas mīļi, balsojot par savām iecienītākajām dziesmām MTV mājas lapās (mtv.lv, mtv.lt, mtveesti.ee). Latvijas auditorija, kā Baltijas Top 20 raidījuma vadītāju, iepazina MTV vīdžejmeiteni Žaneti Skaruli 2006. gada rudenī, dienā, kad MTV Baltic sāka translēt visās trīs Baltijas valstīs.
MTV Euro Top bija iknedēļas atskats uz populārākajiem un pieprasītākajiem mūzikas video Eiropā. Deju klubu grāvēji bija visaptverošs ieskats deju mūzikas pasaulē. House, hip-hop, rap, R'n'B un citi mūzikas jaunumi vienā raidījumā. Slavenību tops bija sabiedrībā pazīstamu cilvēku desmit mīļāko dziesmu virknējums.
Rock Chart tops tika pieteikts šādi: "šis čārts nāk ar sliktām ziņām taviem kaimiņiem. Vīrieši bļaus, sievietes kliegs, ģitāras skaņas mūs pārņems un bungas eksplodēs". Hitlist Base Chart topa sauklis bija: "skatoties šo čārtu, tu uzzināsi, vai ballītē, kurā atrodies, dīdžejs spēlē svaigākos hītus". World Chart Express bija raidījums, kurā tā dēvētais muzikāls ātrvilciena ceļoja cauri pasaulei, kura laikā bija iespējams uzzināt, "vai ASV vēl joprojām populāra ir kantrī mūzika, vai Japānā visi fano par reperi Kiborgu, un vai Francijā vēl joprojām, kā ierasts, topā ir raudulīgie vīrieši".
Darbības pārtraukšana
Saistībā ar sarežģīto ekonomisko situāciju valstī "MTV Latvija" izmaksu samazināšanas nolūkā 2009. gada 5. februārī pārtrauca darbību un apvienojās ar "MTV Lietuva". 2010. gadā MTV Latvija pilnībā pārtrauca savu darbību un uzsāka maksātnespējas procesu. 2010. gada 7. septembrī Rīgas pilsētas Centra rajona tiesa atzina SIA "MTV Latvija" maksātnespēju. "MTV Latvija" maksātnespējas process tika pasludināts no 2009. gada 20. maija.
Luijs B. Meiers
Luijs B. Meiers (en, dzimis kā Lāzars Meirs (ru), miris ) bija Baltkrievijas ebreju izcelsmes amerikāņu kinoproducents.
Biogrāfija
Dzimis kā Elizejers Meirs Minskā, tomēr gandrīz tūlīt pēc Elijezera dzimšanas ģimene emigrēja uz Kanādu.
1907. gadā Meiers Masačūsetsā atvēra savu pirmo kinoteātri. 1916. gadā viņš kopā ar kompanjonu Ņujorkā nodibināja kompāniju Metro Pictures, bet 1924. gadā kļuva par kompānijas Metro-Goldwyn-Mayer (MGM) vadītāju. Meiera vadībā MGM kļuva par filmu industrijas prestižāko kinostudiju, kas spēja piesaistīt Holivudā lielāko vadošo rakstnieku, režisoru un aktieru komandu. Meiers sadarbojās ar filmu producentu Ērvingu Tālbergu, un viņi kopā veidoja simtiem mākslinieciski kvalitatīvas filmas. Meijers nodarbojās ar studijas vadīšanu, piemēram, budžeta noteikšanu un jaunu iestudējumu apstiprināšanu, savukārt Talbergs, kuram vēl bija tikai ap divdesmit, pārraudzīja visus MGM iestudējumus.
1927. gadā Meiers bija viens no Kino mākslas un zinātnes akadēmijas dibinātājiem, kas kļuva plaši pazīstama ar Amerikas Kinoakadēmijas balvu piešķiršanu.
1951. gadā Meiers ieguvis Kinoakadēmijas goda balvu "Par izcilo kalpošanu kinoindustrijai". 1952. gadā viņš saņēmis ASV Režisoru ģildes goda balva. Jau pēc nāves Meieram 1960. gadā piešķīra zvaigzni Holivudas Slavas alejā.
Kosas (nozīmju atdalīšana)
Kosas var būt:
Sallija Raida
Sallija Kristena Raida (Sally Kristen Ride, dzimusi, mirusi ) bija ASV fiziķe, NASA astronaute. 1983. gadā viņa kļuva par pirmo ASV sievieti, kas lidojusi kosmosā.
Stenforda Universitātē ieguvusi doktora grādu fizikā.
Lībietis
Lībietis var būt:
Sallija Raida
1978. gadā Raida iestājās NASA astronautu vienībā. Sallija Raida veikusi divus kosmiskos lidojumus ar Space Shuttle kosmoplānu Challenger: STS-7 (1983. gadā) un STS-41-G (1984. gadā).
Mīlenbahs
Mīlenbahs var būt:
Kriss Takers
Kristofers Takers (dzimis Atlantā) ir ASV komēdiju aktieris, uzstājas arī žanrā stand-up comedy.
1554. gads
1554. gads bija parastais gads, kas pēc Jūlija kalendāra sākās pirmdienā.
Kučinskis
Kučinskis (pl; sieviešu dzimtē Kučinska (Kuczyńska)) ir poļu cilmes uzvārds. Cilvēki ar šo uzvārdu:
Sidrabe (nozīmju atdalīšana)
Sidrabe var būt:
Nikte
Nikte ir nakts personifikācija grieķu mitoloģijā, tās pretstats ir Hēmera (diena). Nikte kā viens no pirmatnējiem pasaules radošajiem spēkiem ir radusies no Haosa kopā ar Erebu, Hēmeru un Ēteru. No Niktes cēlušies Tanats (Nāve), Hipns (Miegs), Erīda (ķilda), Nemese un Moms, pēc vienas no versijām arī moiras. Nikte mājo Tartara bezdibenī.
Īves pagasts
Īves pagasts ir viena no Talsu novada administratīvajām teritorijām, Rojas upes kreisajā krastā. Robežojas ar sava novada Ārlavas, Valdgales, Lubes un Dundagas pagastiem. Īves pagastu no Lubes pagasta atdala Rojas upe, kas ir kā robeža starp šiem pagastiem. Pagasta kopplatība 70,7 km². Pagasta centrs ir Tiņģerē, bet pagasta nosaukumu tas ieguvis no senās Īves muižas, kuras kungu mājas telpās atradās pirmā Īves ciema izpildkomiteja. 2007. gadā Īves pagasta sarakstā ir bijuši 7 ciemi: Dūmciems, Īve, Kalnmuiža, Ķurbe, Ozolmuiža, Silmuiža, Tiņģere.
Daba
Īves pagasta teritorija atrodas Ziemeļkursas augstienes Dundagas pacēlumā, ziemeļaustrumu daļa iesniedzas Piejūras zemienes Engures līdzenumā. Augstākā vieta 74,5 metri virs jūras līmeņa. Pagasta teritoriju 3064 ha platībā klāj meži (jauktie lapu un skuju koku meži), lauksaimniecībā izmantojamā zeme ir 3195 ha, purvi 82 ha, ūdeņi 129 ha. Derīgie izrakteņi: kūdra, smilts un māla krājumi. Pagasta teritorijā bieži ir sastopami tādi augi, kā lakši, savvaļas ķiploki, latvāņi. Lielākais no purviem ir Ķurbes purvs, kura platība ir 68 ha. Īves pagasta nelauksaimniecības zemes kopplatībā 320 ha ir 54 ha zem ūdeņiem, 67 ha zem ceļiem, ēkām, pagalmiem, 90 ha krūmāji, 5 ha purvi. Īves pagastā mežu kopplatība ir 1180 ha, no tiem 1056 ha (89,5%) jaukto koku meži, 32 ha ( 2,7%) skujkoku meži.
Ūdenstilpes
Īves pagasta teritorijā atrodas divi ezeri. Pagasta teritorijas robeža ar Ārlavas pagastu un daļa no robežas ar Lubes pagastu ir Rojas upe ar pietekām Silupi, Maušupīti, Vēveru grāvi un Vārzavas strautu. Upes, ezeri un dīķi pieder Rīgas līča, Baltijas jūras baseinam.
Dīķi
Pagastā ir 7 dīķi. Sildīķis, Sila dzirnavezers - platība 4,5 ha, atrodas pie Silmuižas, uz Silupītes - 3 km no ietekas Rojā. Cauri tek Silupīte (Greimica) - ietek un iztek. Mākslīgs, uzstādināts nelielā ieplakā. Ūdeni izlieto lopu dzirdināšanai ganībās. Atrodas dzirnavas, celtas ap 1900.g. Ēka ir akmens mūra (apmierinošā stāvoklī). Līdz 1965.g. dzirnavas darbojušās, vēl 1972.g. visi mehānismi darba kārtībā 1972.g. uzbūvēts jauns tilts, izbūvējot arī slūžas. Aizvari vēl nav ielikti (ieliekot aizvarus, dzirnavezera Silupīte (Greimica) uz Roju līmeni varēs paaugstināt par apm. 1 m, t.i. uz bijušo līmeņa atzīmi). Darba kanāls aizbērts. Prauliņdīķis (3.5 ha), Birziņu dīķis, Dižklajamdīķis (Grodnieku dīķis), Prauliņdīķis, Pūpdīķis, Rozdangas dīķis.
Dabas aizsardzība
Īves parkā aug dižākā egle Baltijā (stumbra apkārtmērs 3,7 m) un šeit ir apskatāmi 25 svešzemju sugu koki un krūmi. Kādreiz Īves parkā atradās Īves koks, kuru nopostīja liels vējš. Šī suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 1. kategorijā.
Vēsture
Līdz 13. gadsimtam Īves pagasta teritorija ietilpa kuršu apdzīvotajā Vanemas zemē. 13. gadsimta novembrī tā nonāca Rīgas bīskapijas, 15. gadsimtā Kurzemes bīskapijas pakļautībā. 19. gadsimtā Īves pagasta teritorijā bijušas divas muižas (Īves un Tiņģeres muiža). 1819. gadā Kurzemes guberņas sastāvā tika izveidots Talsu apriņķis. To izveidoja teritoriāli administratīvās reformas rezultātā, pārdēvējot Talsu pilskunga tiesu par apriņķi. 1912. gadā Talsu apriņķī bija 28 pagasti un viens no tiem Ārlavas pagasts.
Mūsdienu Īves pagasta teritorijā atradās Īves muiža (Gut Iwen, Īve), Kalna muiža (Gut Berghof, Kalnmuiža), Ozolmuiža (Gut Oseln, Ozolmuiža), Tiņģeres muiža (Gut Tingern, Tiņģere).
Aktīvistu biedrības grupas
Aktīvistu biedrības grupas:
Godsmack
Godsmack ir amerikāņu smagā roka grupa, kura izveidota 1995. gadā Masačūsetsā. Šīs grupas dalībnieki ir tās dibinātājs, dziedātājs un dziesmu autors Salijs Erna (Sully Erna), ģitārists Tonijs Rombola (Tony Rombola), basģitārists Robijs Merils (Robbie Merrill) un bundzinieks Šenons Larkins (Shannon Larkin). Grupa ir izdevusi četrus albumus, vienu EP, četrus DVD un vienu labāko hitu izlasi.
Īves pagasts
Ciemu padomes
Pašvaldības vadītāji (ciema un pagasta izpildu komitejas priekšsēdētāji un pagasta padomes priekšsēdētāji hronoloģiskā secībā):
2009. gadā pagasts kā pašvaldība tika likvidēta. Īves pagastu iekļāva Talsu novadā. Pagastā darbojas pagasta pārvalde, kuru ieceļ novada dome.
Kolhozs „Tiņģere”
Kolhoza teritorija pakāpeniski veidojusies no piecām kopsaimniecībām, kas 1948. gadā kolektivizācijas rezultātā dibinātas Īves pagasta teritorijā. Lauksaimniecības arteļi „Īve” (dibināts 1948. gada rudenī, priekšsēdētājs Indriķis Bergmanis), ”Vairogs” (dibināts 1949. gada sākumā, priekšsēdētājs Līdums) un „Drosme” (dibināts 1948. gada rudenī, priekšsēdētājs Grasmanis) 1950. gadā apvienojās kolhozā „Viljamss” (priekšsēdētājs I. Holsts, vēlāk Pāvels Himičs un Jānis Cers). Lauksaimniecības arteļi „Gaisma” (dibināts 1948. gada septembrī, priekšsēdētājs Kārlis Breitenbergs) un „Tiņģere” (dibināts 1948. gada septembrī, priekšsēdētājs Valdis Legzdiņš) 1950. gadā apvienojās kolhozā „Komunisma ceļš”. (priekšsēdētājs Lejiņš, vēlāk no 1951. gada līdz 1956. gadam Fricis Šleinerts, no 1956. gada līdz 1964. gadam Helmija Zūberga un no 1964. gada līdz 1969. gadam Kārlis Gipsers). 1969. gadā kolhoziem „Viljamss” un „Komunisma ceļš”, tālāk apvienojoties, izveidojās kolhozs „Tiņģere” (no 1969. gada līdz 1985. gadam priekšsēdētājs Kārlis Gipsers, no 1985. gada līdz 1989. gadam Vilnis Kalns, bet no 1989. gada līdz 1990. gadam atkal Kārlis Gipsers).
Nozīmīgi fakti 20. gadsimtā
60. gados strādā divas dārzniecības (Tiņģeres centrā un Nikužos), vistu ferma (pie Laķiem), govju, teļu, zirgu un aitu fermas katrā brigādē vairākas. „Komunisma ceļam” un „Viljamsa” kolhoziem apvienojoties, govis sakoncentrētas lielākās fermās (Māli, Dimzas, Bunkas), uzceltas jaunas fermas (Vīksnas, Centrs, Īve), uzcelta cūku ferma (Ciemlauki), darbojas graudu kalte Silos, darbu sāk jaunas mehāniskās darbnīcas. 80. gados uzcelta jauna graudu kalte un slaucamo govju komplekss „Mālkalni”.
Kultūrvēsturiskie pieminekļi, piemiņas vietas
2004. gada 5. jūnijā Talsu novada Īves pagastā Laumu dabas parkā atklāj piemiņas akmeni Alberta Feldberga nacionālo partizānu grupai. Tā izveidojās tūlīt pēc Otrā pasaules kara. Tā bija lielākā partizāņu grupa Ziemeļkurzemē, kas cīnījās pret padomju okupantiem līdz 1953. gadam. Grupas izveidotājs Alberts Feldbergs krita 1947. gada 6. jūnijā. Latvijas Bruņotie spēki katru gadu sakopj un godina Brīvības cīņu, Pirmā un Otrā pasaules kara piemiņas vietas, karavīru kapu vietas.
Arhitektūras pieminekļi
Kultūrvēsturiski ievērojama vieta ir Tiņģeres muiža. Tās pils ēku, kas saglabājusies līdz mūsdienām, 1805. gadā cēlis Pēterburgas baņķieris Johans Bahs. No 19. gadsimta beigām līdz 1920. gada agrārreformai muiža bijusi Ostenzakenu (Osten-Sacken) dzimtas īpašums. Pils ēka būvēta ar klasicisma stila iezīmēm un kādreiz lepojusies ar ziemas dārzu pils labajā spārnā, vēl tagad pils apkārtnē var apskatīt muižas laika ēku novietojumu, zirgu stalli, kalpu māju u.c. No 1927. līdz 2008. gadam Tiņģeres pils ēkā darbojās Tiņģeres pamatskola. Otrā pasaules kara laikā no 1943. gada līdz 1944. gadam pilī ir izvietots vācu armijas hospitālis, skola savu darbību atsāk 1945. gada septembrī.
Nozīmīgi valsts un vietējas nozīmes kultūras pieminekļi ir Īves dzirnavas (valsts nozīmes arhitektūras piemineklis), Kalnkalēju un Oškalnu jeb zviedru senkapi (vietējas nozīmes arheoloģijas pieminekļi). Īves dzirnavas celtas 1871. gadā. Tās ir holandiešu tipa vējdzirnavas ar trim malšanas gaņģiem.
Īves muiža
Ap 1644. gadu, tāpat kā Tiņģeres muiža, Īves muiža piederēja Johanam Manteifelam-Sēgem. Talsu novada avīze atzīmē, ka par tālāko vēsture klusē. Pilī bijušas 40 istabas, parkets ieklāts agrāk nekā Tiņģerē. Ēkas būvei esot izmantoti divu veidu ķieģeļi - parastie un trīsstūrveida. Celtne pēc izskata - līdzīga Sasmakas pilij. Muiža vēl tīri labi esot tūrējusies pēdējā kara laikā. Pēc kara tur atradusies ciema padome. 60. gados esot izstrādāts rekonstrukcijas projekts, kas nav realizēts. Tagad vēl esošajā pils parkā atrodamas muižas kungu mājas drupas.
Apskates objekti
Tiņģeres ievērojamākie apskates objekti ir pils ar parku, Laumu dabas parksun „Lēnā laika parks „Līdumkalni”. Parka teritorijā izveidota dažādu dekoratīvo augu audzētava, kurā audzē un realizācijai sagatavo dažādus dekoratīvos augus. Apskatāmas 45 ogu īvju šķirnes, kadiķi, pacipreses, dažādi vīteņaugi un košumkrūmi. Aiz pils vērojama Mīlestības saliņa. 2003. gadā tika atklāta "Robēri" golfa taka - minigolfa spēle gan lieliem, gan maziem.
Otrs pagasta saimnieciskais centrs ir Īve. Īve ir slavena ar 1871, gada celtajām vējdzirnavām. Tās ir holandiešu tipa vējdzirnavas ar trim malšanas gaņģiem. Vējdzirnavu tuvumā ir sena kapsēta, kuras lielākā daļa pēckara laikā izpostīta, rokot granti.
Tiņģeres saieta namā vēsturiskā mantojuma krātuve, apmeklētājiem iespēja apskatīt ekspozīcijas, izkārtotas divās telpās, kas atspoguļo dzīvi pagastā jau 19. gadsimtā, padomju periodā, kā arī Tiņģeres skolas vēsturi. Glezniecības, grafikas un aušanas darbnīcā profesionālas mākslinieces vadībā iespēja rast ieskatu un pamata prasmes dažādu mākslu jomās. Veselības istabā aktīva brīvā laika pavadīšanas iespēja.
Īves muižas kungu māja celta 19. gadsimta otrās pusē, pēc T. Zeilera projekta. Viekāršas ēkas centrālajā daļā izmantots portiks, ko vainago atika. Šodien Īves pils pārvērtusies drupās, saglabājies muižas parks.
Iedzīvotāju skaita izmaiņas
2004. gadā šeit dzīvojuši 592 iedzīvotāji, no tiem 95,1% latvieši, 1,5% krievi, 1,4% baltkrievi un 1,2% poļi. Īves pagastā 2015. gadā pēc dzīvesvietas deklarēts 481 iedzīvotājs. Pēdējos 5 gados samazinās iedzīvotāju skaits, kā arī vidējais nodarbināto skaits.
Reliģija
1993. gada 22. augustā ar Rīgas Lutera draudzes svētību Īves pagasta „Līdumkalnos” dibināta Ķurbes evaņģēliski luteriskā draudze. Draudzei savas baznīcas nav. Kapela sākotnēji darbojas „Līdumkalnos”, bet no 1996. gada Ziemassvētkiem tiek ierīkota Tiņģeres pilī. Draudzē ir 20 locekļi. Kapela iesvētīta 1993. gadā.
Saimniecība
Īves pagastā 2015. gadā reģistrētas 136 saimniecības ar 3996 ha kopplatību, kas vidēji uz vienu saimniecību no kopskaita 29,4 ha,  vidēji uz 1 saimniecību no lauksaimniecībā izmantojamām zemēm 18.4 ha. Reģistrētas 2 bioloģiskās saimniecības.
106 (77,9%) lauku saimniecības ir iekopuši ilggadīgus stādījumus, kopplatībā 39 ha, no kuriem ražojošās ražas pārdošanai platības ir 38 ha (97,4%). Saimniecībās audzē 370 liellopus (no tiem 195 slaucamas govis), 249 cūkas, 23 aitas, 4 kazas, 7 zirgus, 1085 mājputnus, 20 bišu saimes.
Pļavas, ganības ir 459 ha. Pļavas 151 ha: 6 ha ( 4%) kultivētas, ganības 308 ha: 25 ha (8,1%) kultivētas. Lauksaimniecības sējuma platības ir 965 ha: 604 ha graudaugi, 1 ha tehniskās kultūras, 38 ha kartupeļi, 8 ha dārzeņi, 285 ha lopbarības kultūras. Saimniecības izmanto 61 riteņtraktoru, 4 kāpurķēžu traktorus, 39 traktora piekabes, 37 traktorvilkmes arklus, 40 kultivatorus, 29 pļaujmašīnas. 1555 ha lauksaimniecībā izmantotās zemes ir meliorētas, 131 ha nepieciešama meliorācijas sistēmu rekonstrukcija. 113 ha lauksaimniecībā izmantotajai zemes platībai ir nepieciešama ierīkot meliorācijas sistēmas.
55,1% Īves pagasta saimniecības saražoto lauksaimniecības produkciju nepārdod, bet lieto tikai pašpatēriņam. Visu saražoto lauku ražu pārdod 1,5% saimniecību. 76-99% produkcijas pārdod 11% saimniecību, 51-75% - 10,3% saimniecības, 26-50% - 10,3%, bet 11-25% no saražotās lauksaimniecības produkcijas pārdod 3,7%, < 10% - 8,1% saimniecību. 2015. gadā saimniecības galvenokārt nodarbojas ar lauksaimniecisko ražošanu. Lielākā graudkopības saimniecība ir „Bites”. Ar piena lopkopību nodarbojas „Vagas”, „Cerības”, „Jaunlaķi”, „Īves dzirnavas”, „Stirniņas”, ar aitkopību „Antes”. Nozīmīga nozare ir mežsaimniecība, mežizstrāde un kokapstrāde. Īvē darbojas SIA „UG Wood Company”. Attīstīts ir lauku tūrisms – „Laumas”. Laumu dabas parks piedāvā viesiem dabas procesu izzinošas takas un dažādas aktīvās atpūtas iespējas, to skaitā disku golfa parku.
Transports
Īves pagasta teritoriju šķērso Valsts vietējās nozīmes autoceļš, pašvaldības ceļi un AS „Latvijas meži” ceļi. Pasažieru pārvadājumus nodrošina „Talsu autotransports”. Tiņģeres pasta nodaļa (LV-3261) atrodas Tiņģeres pilī.
Izglītība
Tiņģeres skolas aizsākumi meklējami 1818. gadā, kad Tiņģerē par skolotāju strādā Bertholds Stalde, mācot bērniem lasīt, rakstīt, Bībeles stāstus un katķismu. 1864. gadā dibināta Ārlavas - Tiņģeres 4 klašu pamatskola. Tolaik tā atradusies Tiņģeres muižas vagara mājā. „Vecās skolas” celtniecības darbi pabeigti 1876. gadā. Pēc pirmā pasaules kara 1927. gadā skola pārcelta uz Tiņģeres pils telpām. Jau 1935. gadā Tiņģerē nav neviena bērna skolas vecumā, kurš neapmeklētu skolu. 1936. gadā tika pabeigti remontdarbi un pārbūve atbilstoši skolas vajadzībām. 1940. gadā skola minēta kā 1. pakāpes pamatskola.
No 1994. gada Tiņģerē ir savs bērnudārzs „Kamoliņš”, bet 2009. gadā to pievieno Valdemārpils pirmskolas izglītības iestādei „Saulstariņš” kā filiāli.
Kultūra
Tiņģeres saieta nams (iepriekš saukts Kultūras nams ) dibināts 1978. gada vasarā izremontētajās un labiekārtotajās pils staļļa telpās. 1996. gada 14. decembrī Tiņģeres saieta nams uzsāk darbību bijušās kolhoza ēdnīcas telpās, bet kopš 2008. gada maija saieta nams tiek izvietots bijušās Tiņģeres pamatskolas – Tiņģeres pils ziemeļu spārnā. Arī šobrīd Tiņģeres saieta nams atrodas Tiņģeres pils telpās. Tiņģeres saieta namā darbojas arī izstāžu zāle, kurā tiek dota iespēju iepazīt dažādus mākslas žanrus. Saieta nama lielā un mazā zāle tiek piedāvāta sapulču, semināru, informatīvu un saviesīgu pasākumu organizēšanai.
Aktīvākajiem tiņģerniekiem ir iespēja sadziedāties sieviešu senioru vokālajā ansamblī „Īve”, izdejot raito dejas soli līnijdeju kolektīvā „Tiņģere” vai piepulcēties čaklajām rokdarbniecēm lietišķās mākslas pulciņā „Tinga”. Darbojas pensionāru klubs "Mārsils" un jauniešu centrs. Katru sezonu amatiermākslas kolektīvi iestudē koncertprogrammas un izrādes, rīko izstādes, kā arī tiekas ar radniecīgiem kolektīviem Talsu un kaimiņu novados.
Vēstures liecības pauž, ka teātra spēlēšana Īves pagastā notikusi jau vismaz no 1948. gada. No 1988. gada aktiermākslas cienītājus vieno amatierteātra kolektīvs «Īve». 25 gados iestudētas 17 lugas, dažādās lomās iejūtoties vairāk nekā 50 cilvēkiem. Divas aktrises — Vita Krauze un Rita Rozenberga — kolektīvā spēlē kopš pašiem tā pirmsākumiem. Daudz aktieru teātra spēlēšanā iesaistījuši savas ģimenes, tostarp bērnus - "Mēs visi esam jauni. Mums ir 25 gadi!".
Bibliotēka
Ap 1930. gadu līdz ar Kultūras fonda bibliotēku aizsākumu Latvijā arī Īves pagastā sāk darbu bibliotēkas. Tiņģeres pils telpās atsevišķi ir skolas grāmatu skapis un grāmatu krātuve pagasta iedzīvotājiem. No 1948. gada bibliotēka atrodas Dimzās, no 1984. gada Pagastmājā, bet no 2009. gada bibliotēka atkal darbojas Tiņģeres pilī. 2002. gadā bibliotēkas lasītavai iegādāts pirmais dators, bet 2015. gadā iedzīvotājiem bez maksas pieejami septiņi datori ar interneta pieslēgumu. Bibliotēkā darbojas lasītāju interešu klubs, notiek dažādi pasākumi un izstādes.
Tradīcijas
Katru gadu Īves pagastā tiek organizēti tradicionālie ieražu svētki (Lieldienas, Jāņu ielīgošana, Rudens gadatirgus, Ziemassvētki). Vasarā iecienīts ir romantiskais Tiņģeres pils / muižas parks, brīvdabas estrāde. Katru gadu tiek svinēti pagasta svētki - “Tiņģeres dienas”.
Katru gadu janvārī Īves pagasta Tiņģeres pils (Tiņģeres saieta nama) saimnieki rīko ikgadējo Pils balli, kurā valda 19. gadsimta noskaņa tērpos un izrīcībās. Viesi tiek izklaidēti ar teatrāli muzikāliem priekšnesumiem un tiem ir iespēja iejusties vēsturisko personu, pils īpašnieku tēlos, pagrozīties smalku dāmu un kungu sabiedrībā, tērzējot par modi, mākslu un medībām. Kopā ar Tiņģeres pils baronu, balles viesi atklāj balli, paceļot šampānieša glāzi un pirmos dejas soļus izdejojot polonēzes skaņās.
Novadpētniecība
Tiņģeres pils Saieta nama vēstures istabā sarindoti pagasta vecvecāku mīļlietiņas, Tiņģeres skolas atmiņas un liecības par kolhozu gadiem. Joprojām ikviens aicināts dāvināt kādas senlietas vai interesantus priekšmetus, kuri māju bēniņos stāv noputējuši un bez pielietojuma. Turpinās darbs pie veselības istabas projekta otrās kārtas un drīz vien aicinās interesentus izmantot jaunās vingrošanas ierīces.
Lūksts
Lūksts (lt) ir ezers Lietuvas rietumu daļā, Telšu rajonā, ap 5 km dienvidrietumos no Varņiem. Atrodas Varņu reģionālajā parkā. Divpadsmitais lielākais ezers Lietuvā.
Ezera krastos atrod dzintaru. Mezotrofs.
The Birthday Massacre
The Birthday Massacre ir Kanādas rokgrupa no Toronto. Tā tika izveidota 1999. gadā ar sākotnējo nosaukumu Imagica. Grupas mūzika ir ar izteiktu elektroniskās mūzikas ietekmi, grupai ir izteikts vizuāls un konceptuāls stils ar fantāzijas un pasaku tēlainību.
Dimza
Dimza var būt:
Džons Frušante
Džons Entonijs Frušante (John Anthony Frusciante, dzimis ) ir amerikāņu ģitārists, dziedātājs, dziesmu autors un ierakstu producents. Viņš vislabāk zināms kā altenatīvā roka grupas Red Hot Chili Peppers ģitārists, kurš šajā grupā kopā ar vokālistu Entoniju Kīdisu, basģitāristu Flī un bundzinieku Čadu Smitu ir ierakstījis septiņus studijas albumus, kā arī ieguvis sešas Grammy balvas. Frušante ir arī izdevis deviņus solo albumus, kā arī vēl divus kopā ar Džošu Klinghoferu (Josh Klinghoffer) un Džo Lalliju (Joe Lally) zem grupas nosaukuma Ataxia. Tiek uzskatīts par vienu no visu laiku labākajiem ģitāristiem. BBC veiktā interneta balsojumā, kurā piedalījās vairāk nekā 30000 balsotāju, Frušante tika atzīts par pēdējo 30 gadu labāko ģitāristu, apsteidzot Guns N' Roses ģitāristu Slash un Muse ģitāristu Metu Belamiju (Matt Bellamy). Žurnāls Rolling Stone ievietoja Frušanti 72. vietā visu laiku labāko ģitāristu sarakstā. Par savu iedvesmotāju un elku uzskata Džimiju Hendriksu (Jimi Hendrix). 2012. gadā tika uzņemts Rokenrola slavas zālē kā Red Hot Chili Peppers dalībnieks.
Bērnība un jaunība
Frušante ir dzimis Kvīnsā, Ņujorkā, 1970. gada 5. martā. Frušantes ģimene pārvācās uz Tūsonu Arizonas štatā un vēlāk uz Floridu. Pēc vecāku šķiršanās viņš ar māti pārcēlās uz Santamoniku Kalifornijā. Vienpadsmit gadu vecumā sāka iepazīt tādu ģitāristu kā Džefa Beka (Jeff Beck), Džimija Peidža (Jimmy Page), Deivida Gilmora (David Gilmour) un Džimija Hendriksa mūziku. 1984. gadā viņš pirmo reizi dzirdēja par Red Hot Chili Peppers, kad viņa ģitāras skolotājs piedalījās atlasē uz grupas ģitārista vietu. Sešpadsmit gadu vecumā pameta skolu, lai nodarbotos ar mūziku un pārvācās uz Losandželosu.
Pievienošanās Red Hot Chili Peppers
Frušante pievienojās Red Hot Chili Peppers 18 gadu vecumā, aizstajot pāragri aizsaulē devušos grupas pirmo ģitāristu Hilelu Slovāku. 1989. gadā Chili Peppers izdeva savu pirmo studijas albumu ar Frušanti kā grupas ģitāristu, Mother's Milk.
Pēc pasaules slavu grupai nesošā albuma Blood Sugar Sex Magik izdošanas 1991. gadā, Frušante sāka izolēt sevi no pārējiem grupas biedriem un kļuva atkarīgs no heroīna. Frušante pēkšņi pameta grupu pēc uzstāšanās Tokijā 1992. gadā.
Pirmā atgriešanās Red Hot Chili Peppers
Grupasbiedra Flī pierunāts, Frušante 1998. gadā atkal pievienojās grupai. Pēc gada tika izdots Red Hot Chili Peppers līdz šim komerciāli veiksmīgākais albums Californication, kas tika pārdots 16 miljonos kopiju visā pasaulē. Sekojot Californication, tika izdoti vēl divi komerciāli veiksmīgi albumi, By the Way (2002) un Stadium Arcadium (2006).
2009. gadā tika paziņots par Frušantes atkārtotu grupas pamešanu, lai fokusētos uz solo darbību, kā arī māksliniecisku domstarpību dēļ.
Otrā atgriešanās Red Hot Chili Peppers
2019. gada nogalē Red Hot Chili Peppers savā Instagram kontā paziņoja par tā laika grupas ģitārista Klinghofera aiziešanu no grupas un Frušantes atgriešanos. 2021. gada rudenī grupa izziņoja gaidāmo pasaules tūri 2022. gadā, bet 2022. gada sākumā paziņoja par jaunu studijas albumu kopā ar Frušanti pirmo reizi 16 gadu laikā. 2022. gadā grupa ir laidusi klajā divus jaunus albumus ar Frušantes līdzdalību - Unlimited Love un Return of the Dream Canteen.
Personīgā dzīve
Frušante bija tuvs draugs aktiera Hoakina Fīniksa vecākajam brālim aktierim un mūziķim Riveram Fīniksam. Abi 1990-to gadu sākumā daudz laika pavadīja kopā lietojot narkotikas, arī pirms Fīniksa pāragrās nāves, ko izraisīja kokaīna un heroīna sajaukuma pārdozēšana 1993. gadā.
Arī pats Frušante vairākus gadus pavadīja narkotiku atkarībā, dzīvojot savā mājā Holivudhilsā. Šajā laikā viņu apciemoja draugi Džonijs Deps un Gibijs Heins, kuri uzņēma dokumentālo filmu, attēlojot Frušantes tābrīža sliktos dzīves apstākļus. 1996. gada New Times publikācijā tika raksturota Frušantes veselības stāvokļa pasliktināšanās. Frušante tobrīd bija gandrīz gājis bojā asins infekciju dēļ, svēra vien nedaudz vairāk nekā 40 kilogramus, bija zaudējis zobus un viņa rokas klāja rētaudi nepareizu heroīna injekciju dēļ.
1996. gadā Frušante pārtrauca heroīna lietošanu, taču joprojām nespēja pārtraukt kokaīna un alkohola atkarības. 1998. gadā viņš uzsāka rehabilitāciju klīnikā un dramatiski mainīja savu dzīvesveidu. Flī uzrunāja Frušanti, aicinot viņu atgriezties grupā. Frušante esot atbildējis, ka "nekas nevarētu viņu padarīt laimīgāku".
Diskogrāfija
Studijas albumi Red Hot Chili Peppers sastāvā
Kā solo mākslinieks
Zem pseidonīma Trickfinger
Sadarbības ar citiem mūziķiem
Andrea del Kastaņo
Andrea del Kastaņo (Andrea del Castagno, īstajā vārdā Andrea di Bartolo, dzimis apm. 1421. gadā, miris 1457. gadā) bija florenciešu gleznotājs. Starp viņa nozīmīgākajiem darbiem jāmin freskas Svētās Apolonijas klosterī Florencē un freska "Svētā Trīsvienība un Svētais Hieronīms". Andreas glezniecību būtiski ietekmēja Mazačo, Donatello un Džoto di Bondones darbi.
Vladikaukāza
Vladikaukāza (ru) vai Dzedžikeu (os) ir pilsēta Ziemeļkaukāzā, Krievijas Federācijas dienvidos, Ziemeļosetijas-Alānijas galvaspilsēta. Izvietojusies Ziemeļosetijas austrumos, Terekas abos krastos.
Tās iedzīvotāju skaits ir 292 886 iedzīvotāju (2023).
Vladikaukāzas nacionālais sastāvs: osetīni — 63,03 %, krievi — 25,01 %, armēņi — 3,67 % un gruzīni — 1,94 %.
Džims Torps
Jakobušs Franciskuss "Džims" Torps (en; dzimis Preigā, Oklahomas štatā, ASV, miris  Lomitā, Kalifornijas štatā, ASV) bija amerikāņu sportists. Ir ticis atzīts par vienu no daudzpusīgākajiem mūsdienu sportistiem. Viņš izcīnīja divas zelta medaļas 1912. gada vasaras olimpiskajās spēlēs Stokholmā desmitcīņā un pieccīņā. Vēl viņš spēlēja amerikāņu futbolu koledžu un profesionāļā līmenī. 1913. gadā viņam atņēma izcīnītās Olimpiskās medaļas pēc tam, kad atklājās, ka viņš divas sezonas spēlēja pusprofesionālā beisbola komandā. Pēc Dž. Torpa nāves 1982. gada SOK viņu atzina par olimpisko čempionu.
Višnu
Višnu (sa, víṣṇu, — ‘visuresošais’, ‘visaptverošais’) ir viena no svarīgākajām hinduisma dievībām, kas uztur visu esošo. Tas ir otrais dievs trimūrti (hinduisma dievu trīsvienībā). Trimūrti vēl ir Brahma, kas simbolizē radīšanas spēku, un Šiva, — iznīcības spēku. Dažādos hinduisma novirzienos Višnu pielūdz vai nu tieši, vai ar viņa avatāru starpniecību, no kuriem izplatītākie ir Krišna un Buda.
Tradicionāli Višnu attēlo kā jaunu vīrieti ar zilganu vai tumši zilu ādu un daudzām rokām. Viņa simboli ir gliemežnīca, vāle un lotoss. Višnu uzskata par miera sargātāju un zemes aizstāvi. Kad zemei draud briesmas, Višnu ierodas pasaulē un reinkarnējas kādā avatārā, atjaunot pasaulē kārtību. Tiek uzskatīts, ka Višnu mīt Meru kalnā un pārvietojas, jādams putnu valdnieka Haruda mugurā.
Višnu ir zināms arī ar tādiem vārdiem kā Hari, Kešava, Murari, Nārājana, Purošotama un Vāsudeva. Viņa sieva ir bagātības, mīlestības un labklājības dieviete Lakšmi. Viņiem ir divi bērni — Kamadeva un Aijapa.
No mazsvarīgas līdz augstākajai dievībai
Vēdiskajā periodā Višnu nebija nozīmīgākā dievība, piemēram, pērkona un negaisa dievība Indra bija svarīgāka. Mūsdienās Višnu ir indiešu centrālā dievība. Daudzos indiešu avotos ir norādīts, ka Višnu tikai ar laiku ir kļuvis par centrālo dievību, taču nav zināmi apstākļi, kas saistīti ar Višnu lomas pieaugumu un citu dievību lomu samazināšanos.
Indiešu svēto dziedājumu krājumā “Rigvēda” Višnu tiek attēlots kā pērkona dievības Indras pavadonis vai jaunākais brālis, Indras palīgs cīņā pret dēmonu Vritru. Tur arī slavētas trīs Višnu darbības, ar kuriem viņš mainījis pasauli. Vēlākajos tekstos brahmanās Višnu nozīme un loma pieaug. Hinduisma rakstos “Upanišadas” Višnu jau tiek atspoguļots kā viens no nozīmīgākajiem dieviem. Savukārt divos nozīmīgākajos indiešu eposos “Mahābhārata” un “Rāmājana” ir jau ielikts pamats Višnu atzīšanai par pašu svarīgāko hinduisma dievu. Višnu tika identificēts gan kā Krišna (bieži minēts pirmajā eposā), gan kā Rāma (otrajā eposā). Vislielākā vērība viņam pievērsta purānās. Sešas no astoņpadsmit purānām ir veltītas tieši Višnu.
Višnu avatāras
Višnu var reinkarnēties dažādos veidos tajos laika periodos, kad darmai (pasaules kārtībai) draud briesmas. Pazīstamas ir 10 avatāras:
Bīrona
Bīrona var būt:
Višnu
Višnuisms
Višnu dažādo kultu kopējais nosaukums ir višnuisms, kas izplatīts Indijā. Ārpus Indijas Višnu kulti tiek praktizēti krišnaismā. Višnu ir galvenais dievs, kuru godā višnuismā, pārējos dievus uzskata par viņa daļējiem iemiesojumiem. Tiek uzskatīts, ka ar Višnu pamošanos no miega tiek iesākts jauns laikmets un ir iecere radīt jaunu pasauli.
1849. gads
1849. bija parastais gads, kas sākās pirmdienā.
Haiti futbola izlase
Haiti futbola izlase ir nacionālā futbola komanda, kas pārstāv Haiti starptautiskās futbola sacensībās. Haiti futbola izlasi pārvalda Haiti Futbola federācija. Savu pirmo spēli izlase aizvadīja 1925. gadā, cīnoties pret Jamaikas izlasi. Pirmo un pagaidām vienīgo reizi FIFA Pasaules kausa finālturnīrā Haiti izlase piedalījās 1974. gadā, kad zaudēja visās 3 spēlēs ar kopējo vārtu attiecību 0:12. Zelta kausa izcīņā izlases lielākais sasniegums pusfināls 2019. gadā. 1973. gadā tā ir uzvarējusi CONCACAF čempionātā.
M16
M16 ir automātiskais strēlnieku ierocis, kas tika izstrādāts ASV. Pirmais konflikts, kurā tika izmantots šis ierocis, bija Vjetnamas karš. Šis ierocis pašlaik ir viens no galvenajiem ASV un NATO valstu bruņoto spēku strēlnieku ieročiem. Pašlaik plaši tiek izmantots karadarbībā Irākā un Afganistānā.
Atkritumu šķirošana
Šķiroto atkritumu savākšanas sistēma domāta lai dalīti savāktu dažādu veidu atkritumus. Pie tradicionālās (kopējas) atkritumu savākšanas ir stipri apgrūtināta atkritumu turpmāka izmantošana. Praktiski to ir iespējams tikai noglabāt atkritumu poligonos un retākos gadījumos sadedzināt vai sašķirot pēc nokļūšanas atkritumu tvertnēs. Dalīta savākšana ļauj savākt atkritumus atsevišķos atkritumu konteineros pie šo atkritumu rašanas vietām. Tas ir krietni lētāk nekā šķirot kopējo tvertņu saturu, jo atkritumi atrodoties vienā tvertnē iedarbojās viens uz otru. Piemēram, liels mitruma daudzums no kompostējamiem atkritumiem liek pūt papīra un kartona izstrādājumiem, rūsēt dzelzij. Sašķirotos atkritumus var vieglāk pārstrādāt atkarībā no to veidiem. Piemēram, no papīra un kartona pārpalikumiem var izgatavot jaunus papīra un kartona izstrādājumus, no stikla - jaunus stikla izstrādājumus. Šādi vairākkārtīgi izmantojot dabas resursus, samazinās jauno izstrādājumu izmaksas. Apstākļos, kad resursu patēriņš pasaulē pieaug un krājumi izsīkst, kļūst arvien izdevīgāk jauno izstrādājumu ražošanai izmantot jau izmantotas izejvielas. Atkritumu pārstrāde ļauj samazināt atkritumu poligonos noglabāto atkritumu daudzumu un padarīt tīrāku apkārtējo vidi.
Latvijā šķiroto atkritumu savākšanas sistēma vēl tiek ieviesta un vairākumā gadījumu tā ir pieejama lielo pilsētu iedzīvotājiem. Tomēr Latvijas iedzīvotājiem vēl trūkst izpratnes par atkritumu šķirošanas nozīmīgumu un piemērotas infrastruktūras. Zviedrijā pašlaik būvē mājas ar iebūvētiem dalītās atkritumu vākšanas vadiem. Latvijas plastmasas ražošanas firma EPI Zviedrijai gatavo dažādu krāsu renītes, kas savienotas ar mājas atkritumu aizvadīšanas caurulēm. Un cilvēks turpat virtuvē vienas krāsas renītē met PET, citā polietilēnu, citā papīru — un katrs atkritumu veids iekrīt savā tvertnē.
Lora Manodū
Lora Manodū (fr, ; dzimusi ) ir franču peldētāja, specializējusies brīvajā stilā un peldējumā uz muguras.
Peldēšanā sākusi trenēties piecu gadu vecumā. Viņa ir piedalījies trijās Olimpiskajās spēlēs. 2004. gadā Atēnās L. Manodū izcīnīja visu triju kalumu medaļas: zeltu 400 m brīvajā stilā, sudrabu uz pusi garākā distancē, kā arī bronzu 100 m uz muguras. 2008. gadā Pekinā viņas lielākais sasniegums bija 100 m uz muguras izcīnītā 7. vieta, vēl izcīnīja 8. vietu 400 m brīvajā stilā un 15. vietu 200 m uz muguras. 2012. gadā Londonā Manodū izcīnīja 14. vietu Francijas komandas sastāvā 4x100 m kompleksajā stafetē, 22. vietu 100 m uz muguras un 30. vietu divreiz garākā distancē. Vairāk nekā 15 zelta un vairākas citu kalumu medaļas izcīnījusi arī Eiropas čempionātā gan garajā, gan īsajā baseinā, tāpat visu kalumu medaļas izcīnījusi Pasaules čempionātā garajā baseinā.
L. Manodū iepriekš ir piederējuši vairāki pasaules rekordi. 2004. un 2005. gadā viņa tika atzīta par Francijas gada labāko sportisti, savukārt 2007. gadā — par labāko peldētāju pasaulē.
Arī viņas brālis Florāns Manodū ir peldētājs, izcīnījis zelta medaļu 50 metros brīvajā stilā.
3. Saeima
3. Saeima bija Latvijas Republikas parlaments laika posmā no līdz.
Vēlēšanas
3. Saeimas vēlēšanas notika 1928. gada 6. un 7. oktobrī. Vēlēšanās piedalījās 120 kandidātu saraksts un 43 partijas. Nobalsoja 937 968 vēlētāju, kas sastādīja 79,35% balsstiesīgo. Šie 27 saraksti iekļuva Saeimā:
3. Saeimas darbība
3. Saeimas priekšsēdētājs visu tās darbības laiku bija Pauls Kalniņš (LSDSP). 3. Saeimā bija 20 pastāvīgās komisijas. Notika 223 sēdes, kurās apsprieda 344 likumprojektus.
3. Saeimas laikā darbojās Celmiņa 2. Ministru kabinets un Ulmaņa 3. Ministru kabinets.
== Saeimas deputātu saraksts ==
11. decembris
11. decembris ir gada 345. diena pēc Gregora kalendāra (346. garajā gadā). Līdz gada beigām ir atlikušas 20 dienas.
Vārda dienas
Valdemārs, Valdis, Voldemārs
Šneiders
Šneiders (de — 'drēbnieks', no schneiden — 'griezt'; sieviešu dzimtē Šneidere) ir vācu cilmes uzvārds. Cilvēki ar šo uzvārdu:
Horst-Wessel-Lied
Horst-Wessel-Lied (lv), zināma arī kā Die Fahne hoch (lv), ir 1929. gadā sarakstīta dziesma vācu valodā. Tās autors bija Horsts Vesels. No 1930. līdz 1945. gadam tā bija Nacionālsociālistiskās vācu strādnieku partijas himna. Pēc nacionāsociālistu nākšanas pie varas 1933. gadā šī dziesma bija arī daļa no Vācijas himnas.
Horsts Vesels bija NSDAP aktīvists un SA šturmfīrers vienai no Berlīnes trieciennieku vienībām. 1930. gada februārī bijušais komunistiskās partijas biedrs viņu sašāva un nedaudz vēlāk Vesels mira slimnīcā no ievainojuma sekām. Šo notikumu izmantoja partijas propagandists Jozefs Gebelss, kurš Horstu Veselu padarīja par mocekli, kurš vēlāk kļuva par vienu no nacionālsociālistiskās cīņas un propagandas simboliem.
Dziesma, ko Vesels bija sarakstījis gadu pirms savas nāves, tika pirmo reizi oficiāli atskaņota viņa bērēs kā bēru maršs. Pēc tam NSDAP pasākumos un SA ielu parādēs šī dziesma tika plaši atskaņota un tajā pašā 1930. gadā apstiprināta kā NSDAP himna. 1933. gadā, kad Ādolfs Hitlers kļuva par Vācijas kancleru, viņš 19. maijā Horst-Wessel-Lied nostiprināja ar likumu kā vienu no valsts nacionālajiem simboliem. Vēlākajos gados tika noteikts, ka, skanot pirmajam un ceturtajam pantam, ir obligāti jāizstiepj taisni labā roka nacionālsociālistu sveicienam.
Pēc Otrā pasaules kara beigām, kad nacionālsociālisti zaudēja varu, Horst-Wessel-Lied tika aizliegts. Arī šodien Vācijā šī dziesma ir aizliegta ar Krimināllikumu. Analoģisks regulējums pastāv Austrijā. Teksts un melodija šajās valstīs drīkst tikt izmantota tikai izglītojošos nolūkos.
Teksts
Horst-Wessel-Lied teksts pirmo reizi tika publicēts 1929. gada septembrī Berlīnes nacionālsociālistiskās partijas laikrakstā Der Angriff.
Volžska (Volgogradas apgabals)
Volžska (ru) ir pilsēta Krievijā, Volgogradas apgabalā. Volžska atrodas Ahtubas upes kreisajā krastā 20 km uz ZA no Volgogradas.
Volžska ir viens no zaļākajām Krievijas pilsētām. Lieta tāda, ka jau 1950. gada 15. decembrī Ģenerālā plāna sagatavošanas laikā pilsētas projektētājiem bija uzdevums pasargāt to no vēja un smilšu vētrām.
Krakovā dzimušo uzskaitījums
Krakovā dzimuši: